# metadata.dc.description.abstract[].value
Un dels cànons reconeguts pel Tribunal de Drets Humans és que la justícia no només s'ha de fer, sinó que s'ha de percebre. Darrerament anem plens de situacions en què la sensació d'injustícia és evident, amb opinions contraposades, des de sentències com les de La Manada fins a l'empresonament d'activistes, polítics i cantants per les idees que defensen, mentre persones amb sentències per corrupció poden eludir la presó amb una simple fiança. La justícia, i el sentiment d'injustícia, semblen típicament humans, però molts aspectes del nostre comportament estan més arrelats a la biologia del que sovint hom sospita -la qual cosa no exclou que tinguin també un fort component cultural-. S'ha investigat l'origen evolutiu del sentiment de justícia i, segons sembla, els nostres parents evolutius més propers, els ximpanzés, ens poden donar una lliçó.

# metadata.dc.source[].value
Divulgació i Premsa (Genètica, Microbiologia i Estadística)